CELEX: 32011D0733
Language: sk
Date: 2011-11-08 00:00:00
Title: 2011/733/: Rozhodnutie Rady z  8. novembra 2011 o uzavretí Dohody o účasti Bulharskej republiky a Rumunska v Európskom hospodárskom priestore a štyroch súvisiacich dohôd

12.11.2011   
            
            
               SK
            
            
               Úradný vestník Európskej únie
            
            
               L 294/4
            
         ROZHODNUTIE RADY
   z 8. novembra 2011
   o uzavretí Dohody o účasti Bulharskej republiky a Rumunska v Európskom hospodárskom priestore a štyroch súvisiacich dohôd
   (2011/733/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 6 písm. a) bodom i) a článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               Dohoda o účasti Bulharskej republiky a Rumunska v Európskom hospodárskom priestore a štyri súvisiace dohody boli podpísané v mene Európskeho spoločenstva 25. júla 2007 v súlade s rozhodnutím Rady 2007/566/ES (2) s výhradou ich uzavretia.
            
         
               (2)
            
            
               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.
            
         
               (3)
            
            
               Tieto dohody by sa mali schváliť,
            
         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľujú nasledujúce dohody (3):
   
               —
            
            
               Dohoda o účasti Bulharskej republiky a Rumunska v Európskom hospodárskom priestore,
            
         
               —
            
            
               Dohoda vo forme výmeny listov medzi Európskym spoločenstvom a Nórskym kráľovstvom o programe spolupráce pre hospodársky rast a udržateľný rozvoj v Bulharsku,
            
         
               —
            
            
               Dohoda vo forme výmeny listov medzi Európskym spoločenstvom a Nórskym kráľovstvom o programe spolupráce pre hospodársky rast a udržateľný rozvoj v Rumunsku,
            
         
               —
            
            
               Dodatkový protokol k Dohode medzi Európskym hospodárskym spoločenstvom a Islandom v dôsledku pristúpenia Bulharskej republiky a Rumunska k Európskej únii a
            
         
               —
            
            
               Dodatkový protokol k Dohode medzi Európskym hospodárskym spoločenstvom a Nórskym kráľovstvom v dôsledku pristúpenia Bulharskej republiky a Rumunska k Európskej únii.
            
         Článok 2
   Týmto sa predseda Rady poveruje určiť osobu(-y) splnomocnenú(-é) uložiť v mene Únie schvaľovací akt uvedený v každej z dohôd s cieľom vyjadriť súhlas Únie s týmto záväzkom (4).
   Článok 3
   Predseda Rady vydá v mene Únie toto oznámenie:
   
      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ v texte dohôd sa preto tam, kde je to vhodné, považujú za odkazy na ‚Európsku úniu‘.“
   
   Článok 4
   Toto rozhodnutie nadobúda účinnosť dňom nasledujúcim po jeho prijatí.
   
      V Bruseli 8. novembra 2011
      
         
            Za Radu
         
         
            predseda
         
         J. VINCENT-ROSTOWSKI
      
   
   
      (1)  Európsky parlament schválil uzavretie dohody 13. novembra 2007 (Ú. v. EÚ C 282 E, 6.11.2008, s. 92) a potvrdil svoje stanovisko vo svojej rezolúcii z 5. mája 2010 o dôsledkoch nadobudnutia platnosti Lisabonskej zmluvy na prebiehajúce medziinštitucionálne rozhodovacie postupy (Ú. v. EÚ C 81 E, 15.3.2011, s. 1).
   
      (2)  Ú. v. EÚ L 221, 25.8.2007, s. 1.
   
      (3)  Dohody vyšli v Ú. v. EÚ L 221, 25.8.2007, spolu s rozhodnutím o podpise.
   
      (4)  Dátum nadobudnutia platnosti dohôd uverejní Generálny sekretariát Rady v Úradnom vestníku Európskej únie.